钦定古今图书集成/理学汇编/文学典/第118卷 > 陈允衡
## 钦定古今图书集成/理学汇编/文学典/第118卷 > 陈允衡

按《建昌府志》：“允衡，字伯玑，南城人，御史本之子。诗誉
满江南。其论诗以澹约真至为归南州。徐世溥谓其
人温柔敦厚，宜其诗风流蕴藉。”临川陈孝逸亦云：“今
人作诗，声色臭味之务备。伯玑声色臭味之不存，宜
其超绝伦辈。所著有《琴补篇》几部，《爱琴馆诗》，尤工于
评选。有《诗慰》《国雅》诸集。”